ai4bharat/Pralekha huggingface dataset:
தொலைதொடர்பு மற்றும் தகவல் தொழில்நுட்ப அமைச்சகம்
"ஒலிபரப்பு மற்றும் கேபிள் சேவைகளுக்கான ஒழுங்குமுறை கட்டமைப்பை மறுஆய்வு செய்தல்" குறித்த டிராய் ஆலோசனை அறிக்கை மீதான கருத்துகள் மற்றும் எதிர் கருத்துகளைப் பெறுவதற்கான கடைசி தேதி நீட்டிப்பு
இந்திய தொலைத்தொடர்பு ஒழுங்குமுறை ஆணையம்  ஆகஸ்ட் 08 அன்று "ஒலிபரப்பு மற்றும் கேபிள் சேவைகளுக்கான ஒழுங்குமுறை கட்டமைப்பின் மறுஆய்வு" குறித்த ஆலோசனை அறிக்கையை வெளியிட்டது. கலந்தாய்வில் எழுப்பப்பட்ட பிரச்சினைகள் குறித்து பங்குதாரர்களிடமிருந்து கருத்துகளைப் பெறுவதற்கான கடைசி தேதி முதலில் செப்டம்பர் 05, 2023 ஆகவும், எதிர் கருத்துகளை பெறுவதற்கு செப்டம்பர் 19, 2023 ஆகவும் நிர்ணயிக்கப்பட்டது.
கருத்துகளை சமர்ப்பிப்பதற்கான கால அவகாசத்தை நீட்டிக்குமாறு பங்குதாரர்களிடமிருந்து பெறப்பட்ட கோரிக்கைகள் காரணமாக, எழுத்துப்பூர்வ கருத்துகள் மற்றும் எதிர் கருத்துகளைப் பெறுவதற்கான கடைசி தேதி முறையே செப்டம்பர் 19 மற்றும் அக்டோபர் 3 வரை நீட்டிக்கப்பட்டது.
பின்னர், பங்குதாரர்களிடமிருந்து பெறப்பட்ட கோரிக்கைகளைக் கருத்தில் கொண்டு, கருத்துகள் மற்றும் எதிர் கருத்துகளை சமர்ப்பிப்பதற்கான கடைசி தேதி முறையே அக்டோபர் 3, 2023 மற்றும் அக்டோபர் 17, 2023 வரை நீட்டிக்கப்பட்டது.
மேற்குறிப்பிட்ட ஆலோசனைப் பத்திரத்தில் கருத்துரைகளை சமர்ப்பிப்பதற்கான கால அவகாசத்தை நீட்டிக்குமாறு பங்குதாரர்களிடமிருந்து பெறப்பட்ட கோரிக்கைகளின் அடிப்படையில், கருத்துகள் மற்றும் எதிர் கருத்துகளை சமர்ப்பிப்பதற்கான கடைசி தேதியை முறையே அக்டோபர் 10, 2023 மற்றும் அக்டோபர் 25, 2023 வரை நீட்டிக்க முடிவு செய்யப்பட்டுள்ளது. கருத்துக்கள் / எதிர் கருத்துகளை சமர்ப்பிப்பதற்கான கால அவகாசத்தை மேலும் நீட்டிக்கக் கோரும் எந்தக் கோரிக்கையும் ஏற்கப்படமாட்டாது.
கருத்துகள் மற்றும் எதிர் கருத்துகள் மின்னணு வடிவில், மின்னஞ்சல் ஐடி advbcs-2@trai.gov.in மற்றும் jtadvbcs-1@trai.gov.in அனுப்பப்படலாம். ஏதேனும் விளக்கம் / தகவல்களுக்கு, டிராய் சிஎஸ்ஆர் இயக்குநர் ஜெனரல் மற்றும் ஆலோசகர்  திரு அனில் குமார் பரத்வாஜை கீழ்க்காணும் தொலைபேசி எண்ணில் தொடர்பு கொள்ளலாம். +91-11-23237922.
ANU/AD/PKV/KRS
(Visitor Counter : 22
பிரதமர் அலுவலகம்
மேகாலயா மாநிலம் உருவான தினம்: பிரதமர் வாழ்த்து
மேகாலயா மாநிலம் உருவான தினமான இன்று பிரதமர் திரு.நரேந்திர மோடி, அம்மாநில மக்களுக்கு வாழ்த்து தெரிவித்துள்ளார்.
திரு.மோடி விடுத்துள்ள சுட்டுரைப் பதிவில், “மேகாலயா மாநிலம் உருவான தினமான இன்று, அம்மாநிலத்தின் சகோதர, சகோதரிகளுக்கு எனது வாழ்த்துகள். பேரன்புக்கும், சகோதரத்துவத்துக்கும் பெயர் பெற்றது மேகாலயா. அம்மாநிலத்தின் இளைஞர்கள் புத்தாக்கமும், தொழில் முனைவும் நிறைந்தவர்கள். வருங்காலத்தில் மேகாலயா மேலும் முன்னேறி புதிய உயரங்களை அடையட்டும்” என்று கூறியுள்ளார்.
பிரதமர் அலுவலகம்
மகளிருக்கான குத்துச்சண்டை 60 கிலோ எடை பிரிவில் வெண்கலப் பதக்கம் வென்ற ஜெய்ஸ்மினுக்கு பிரதமர் வாழ்த்து
பர்மிங்காம் காமன்வெல்த் விளையாட்டு போட்டியில் பெண்களுக்கான 60 கிலோ எடை பிரிவு குத்துச்சண்டை போட்டியில் வெண்கலப் பதக்கம் வென்ற ஜெய்ஸ்மினுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
(பிரதமர் டுவிட்டரில் கூறியிருப்பதாவது;
"காமன்வெல்த் போட்டியில் இந்திய தடகள வீரர்கள் பல்வேறு விளையாட்டுகளில் சிறந்து விளங்குகின்றனர். ஜெய்ஸ்மின் லம்போரியா குத்துச்சண்டையில் வெண்கலப் பதக்கம் வென்றது மகிழ்ச்சி அளிக்கிறது. அவரது விளையாட்டு வெற்றி இந்திய குத்துச்சண்டையின் எதிர்காலத்திற்கு நல்லது. வரும் ஆண்டுகளில் அவர் தொடர்ந்து பெருமை பெறட்டும். #Cheer4India"
பிரதமர் அலுவலகம்
மகளிர் 1500 மீட்டர் ஓட்டப்பந்தயத்தில் வெள்ளிப் பதக்கம் வென்ற ஹர்மிலன் பெய்ன்ஸுக்கு பிரதமர் வாழ்த்து
ஆசிய விளையாட்டுப் போட்டிகளில் மகளிர் 1500 மீட்டர் ஓட்டப்பந்தயத்தில் வெள்ளிப் பதக்கம் வென்ற ஹர்மிலன் பெய்ன்ஸுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் பதிவில், பிரதமர் கூறியிருப்பதாவது;
மகளிர் 1500 மீட்டர் ஓட்டப்பந்தயத்தில் வெள்ளிப் பதக்கம் வென்றதற்கு @HarmilanBains-க்கு வாழ்த்துகள். விளையாட்டின் மீதான ஈடு இணையற்ற ஆர்வம், அன்பால் ஒரு அற்புதமான செயல்திறன் மேற்கொள்ளப்பட்டுள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
உள்கட்டமைப்பு மேம்பாட்டிற்காக குறித்த நேரத்தில், வெளிப்படையான முறையில் விரைவாக முடிவெடுக்க வேண்டும் என்று திரு நிதின் கட்கரி வலியுறுத்தல்
உள்கட்டமைப்பு மேம்பாட்டிற்காக குறித்த நேரத்தில், வெளிப்படையான முறையில் விரைவாக முடிவெடுக்க வேண்டும் என்று மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி வலியுறுத்தினார்.
இந்திய தொழில் கூட்டமைப்பின் வருடாந்திரக் கூட்டத்தில் பேசிய அவர், அனைத்து பங்குதாரர்களின் ஒன்றுபட்ட குழு உணர்வு மற்றும் பங்களிப்பின் காரணமாக கொரோனா பெருந்தொற்று காலத்தில் கூட நல்ல பலன்களை அடைய முடிந்தது என்றார். ஒரு நாளைக்கு 38 கிலோமீட்டர் எனும் உலக சாதனையை நாம் அடைந்திருந்தாலும், ஒரு நாளைக்கு 100 கிலோமீட்டர் என்பதே இலக்கு என்று அமைச்சர் தெரிவித்தார்.
ஜிபிஎஸ் அடிப்படையிலான கண்காணிப்பு முறையை பற்றி பேசிய திரு கட்கரி, சர்வதேச நிறுவனங்களிடம் இருந்து விளக்கங்கள் வந்திருப்பதாகவும் மூன்று மாத காலத்தில் உறுதியான முடிவு எடுக்கப்படும் என்றும் கூறினார். இன்னும் ஒரு வருட காலத்திற்குள் தில்லியிலிருந்து டேராடூனுக்கு இரண்டு மணி நேரத்திலும் தில்லியிலிருந்து ஹரித்துவாருக்கு இரண்டு மணி நேரத்திலும் தில்லியிலிருந்து சண்டிகருக்கு இரண்டு மணி நேரத்திலும் மற்றும் இன்னும் ஆறு மாதங்களில் தில்லியில் இருந்து ஜெய்ப்பூருக்கு ஒன்றரை மணி நேரத்திலும் செல்ல முடியும் என்றார். புதிய சாலைகளும் பசுமை போக்குவரத்தும் மிகவும் முக்கியம் என்று அமைச்சர் கூறினார்.
முழு விவரங்களுக்கு இந்த இணைப்பைப் பார்க்கவும்
https://t.co/gLaiHpHGYw?amp=1
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744769
-----
(Visitor Counter : 193
சுகாதாரம் மற்றும் குடும்ப நலத்துறை அமைச்சகம்
56.81கோடி கொவிட் தடுப்பூசிகள் : மாநிலங்கள், யூனியன் பிரதேசங்களுக்கு அளிக்கப்பட்டுள்ளன
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு இதுவரை, 56.81 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
இவற்றில், இன்று காலை 8 மணி வரையிலான தரவுகளின் அடிப்படையில், மொத்தம் 54,22,75,723 டோஸ் தடுப்பூசி  பயன்படுத்தப்பட்டுள்ளன.
சுமார் 2.89 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746245
பிரதமர் அலுவலகம்
உலகளாவிய எண்ணெய் மற்றும் எரிவாயுத் துறை தலைமை நிர்வாக அதிகாரிகள் மற்றும் நிபுணர்களுடன் பிரதமர் கலந்துரையாடல்
எண்ணெய் மற்றும் எரிவாயுத் துறையில் இந்தியாவை தற்சார்பு ஆக்குவதுதான் நமது இலக்கு
மலிவான விலையில் எரிசக்திக் கிடைப்பது மற்றும் எரிசக்தி பாதுகாப்பை மேம்படுத்துவதில் அரசு மேற்கொண்ட நடவடிக்கைகளை தொழில்துறை தலைவர்கள் பாராட்டினர்
உலகளாவிய எண்ணெய் மற்றும் எரிவாயுத் துறைத் தலைமை நிர்வாக அதிகாரிகள் மற்றும் நிபுணர்களுடன் பிரதமர் திரு நரேந்திர மோடி இன்று காணொலி காட்சி மூலம் கலந்துரையாடினார்.
கடந்த ஏழு ஆண்டுகளில் எரிசக்தித் துறையில் மேற்கொள்ளப்பட்ட சீர் திருத்தங்கள் குறித்து பிரதமர் ஆலோசித்தார். பெட்ரோலிய பொருட்களின் ஆய்வு மற்றும் உரிமம் கொள்கை, எரிவாயு விற்பனை நிலக்கரி மற்றும் மீத்தேன் கொள்கை நிலக்கரி சுரங்கம் மறு சீரமைப்பு இந்திய எரிவாயு பரிமாற்றத்தில் போன்றவை குறித்து ஆலோசிக்கப்பட்டது. எண்ணெய் மற்றும் எரிவாயு துறையில் இந்தியா தற்சார்பு நிலையை அடைய இது போன்ற சீர்திருத்தங்கள் தொடரும். எண்ணெய்த்துறை பற்றிப் பேசிய பிரதமர் தற்போது வருவாயிலிருந்து உற்பத்தி அதிகரிப்பை நோக்கி கவனம் செலுத்தப்படுவதாக கூறினார். கச்சா எண்ணெய்க்கான சேமிப்பு வசதிகளை அதிகரிப்பதன் தேவை குறித்தும் அவர் பேசினார். நாட்டில் இயற்கை எரிவாயுக்கானத் தேவை வேகமாக அதிகரிப்பதை பற்றியும் அவர் பேசினார். எரிவாயு குழாய்கள் அமைப்பது, எரிவாயு விநியோகம், திரவ இயற்கை எரிவாயு மையங்கள் மூலம் மறுசீரமைப்பு ஆகியவை உட்பட தற்போதுள்ள எரிவாயு கட்டமைப்பு மேம்பாடுகள் குறித்தும் அவர் பேசினார்.
கடந்த 2016-ம் ஆண்டு முதல் இந்தக் கூட்டங்களில் வழங்கப்பட்ட ஆலோசனைகள் எண்ணெய் மற்றம் எரிவாயுத் துறை சந்திக்கும் சவால்களைப் புரிந்து கொள்வதில் மிகவும் பயனுள்ளதாக இருக்கிறது என பிரதமர் நினைவு கூர்ந்தார். இந்தியா வெளிப்படைத் தன்மை நம்பிக்கை மற்றும் வாய்ப்புகள் உள்ள நாடு எனவும் இங்கு புதியக் கருத்துக்கள், முன்னோக்குகள் மற்றும் புதுமைக் கண்டுபிடுப்புகள் நிறைந்துள்ளன எனவும் பிரதமர் கூறினார். இந்தியாவில் எண்ணெய் மற்றும் எரிவாயு துறையின் ஆராய்ச்சி மற்றும் மேம்பாட்டில் தலைமைச் செயல் அதிகாரிகள் மற்றும் நிபுணர்கள் இணைய வேண்டுமென அவர் அழைப்பு விடுத்தார்.
இந்தக் கலந்துரையாடலில் ராஸ்நெப்ட் நிறுவனத் தலைவர் டாக்டர் இகார் செச்சின், சவுதி ஹராம்கோ நிறுவனத் தலைவர் திரு அமீன் நசீர் பிரிட்டஷ் பெட்ரோலிய நிறுவனத்தின் தலைமைச் செயல் அதிகாரி பெர்நாட் லூனே, ஐ.எச்.எஸ் மார்கெட் நிறுவனத் துணைத் தலைவர் டாக்டர் டேனியல் எர்ஜின், ஸ்லம்பர்ஜர் நிறுவன சி.இ.ஓ திரு ஆலிவர் லீபெக் ரிலையன்ஸ் இண்டஸ்ட்ரீஸ் நிறுவன தலைவர் திரு முகேஷ் அம்பானி, வேதாந்தா நிறுவனத்தின் தலைவர் திரு அனில் அகர்வால் ஆகியோர் உட்பட பலர் கலந்து கொண்டனர்.
மலிவான விலையில் எரிசக்திக் கிடைப்பது மற்றும் எரிசக்தி பாதுகாப்பை மேம்படுத்துவதில் அரசின் சமீபத்தியச் சாதனைகளைத் தொழில்துறைத் தலைவர்கள் பாராட்டினர். தொலைநோக்கு மற்றும் லட்சிய இலக்குகள் மூலம் இந்தியாவில் சுத்தமான எரிசக்தி மாற்றத்தை நோக்கிய பிரதமரின் தலைமையை அவர்கள் பாராட்டினர். சுத்தமான எரிசக்தி தொழில்நுட்பத்திற்கான புதிய முறைகளை இந்தியா வேகமாக பின்பற்றுவதாகவும், உலகளாவிய எரிசக்தி விநியோக சங்கிலியை உருவாக்குவதில் இந்தியா முக்கியப் பங்காற்ற முடியும் எனவும் அவர்கள் கூறினர். நிலையான மற்றும் சமமான எரிசக்தி மாற்றத்தை உறுதி செய்வது பற்றியும் அவர்கள் பேசினர். சுத்தமான எரிசக்தி மற்றும் நிலைத்தன்மை மேலும் மேம்படுத்துவது பற்றி கருத்துக்கள் மற்றும் ஆலோசனைகளை அவர்கள் வழங்கினர்.
ஜவுளித்துறை அமைச்சகம்
ஜவுளி, கைவினைப் பொருள் மேம்பாட்டுக்கு அரசின் திட்டங்கள்
ஜவுளி, கைவினைப் பொருள் மேம்பாட்டுக்காக அரசு பல்வேறு திட்டங்களைச் செயல்படுத்தி வருகிறது.
ஆயத்த ஆடை ஏற்றுமதியை ஊக்குவிப்பதற்காகவும் முதலீட்டை அதிகரிக்கவும் மத்திய அரசு சிறப்புத் திட்டத்தை வெளியிட்டுள்ளது. அதன்படி மூன்று ஆண்டுகளில் ஒரு கோடிப் பேருக்கு வேலைவாய்ப்பு உருவாக்கப்படும். 3100 கோடி டாலர்  அளவுக்கு ஏற்றுமதி மேற்கொள்ளப்படும். ரூ.80,000 கோடி அளவுக்கு முதலீட்டைப் பெற நடவடிக்கை எடுக்கப்படும்.
இதுவரை ரூ. 5,728 கோடி அளவுக்கு ஏற்றுமதி செய்யப்பட்டது. ரூ. 25,345 கோடி அளவுக்கு முதலீடு பெறப்பட்டுள்ளது.
இத்தகவல்களை மத்திய ஜவுளித் துறை இணையமைச்சர் திரு. அஜய் தம்தா மக்களவையில் எழுத்துபூர்வமாக அளித்த பதிலில் தெரிவித்துள்ளார்.
பிரதமர் அலுவலகம்
லோக்மான்ய பால கங்காதர திலகர் பிறந்த நாளில் அவருக்கு மரியாதை செலுத்திய பிரதமர்
லோக்மான்ய பால கங்காதர திலகரின் பிறந்தநாளையொட்டி, அவருக்கு பிரதமர் திரு. நரேந்திர மோடி மரியாதை செலுத்தியுள்ளார்.
“தேச பக்தியால் தழுவப்பட்ட லோக்மான்ய திலக் அவரது பிறந்தநாளை கொண்டாடி வந்தார். தலைசிறந்த சுதந்திரப் போராட்ட வீரரான அவர், தமது வாழ்நாள் முழுவதையும் சுயராஜ்யம் அடைவதற்காக அர்ப்பணித்தார். அவருக்கு நன்றி செலுத்தும் விதமாக நாடு அவரை எப்போதும் நினைவில் வைத்திருக்கும்” என்று பிரதமர் தெரிவித்துள்ளார்.
சுரங்கங்கள் அமைச்சகம்
நிலக்கரி உற்பத்தி மற்றும் விநியோகத்தை மேம்படுத்த எடுக்கப்பட்டுள்ள முயற்சிகள்
நாடாளுமன்றத்தின் மக்களவையில் உறுப்பினர்களின் கேள்விகளுக்கு இன்று எழுத்துப்பூர்வமாக பதிலளித்த மத்திய நிலக்கரி, சுரங்கங்கள் மற்றும் நாடாளுமன்ற விவகாரங்கள் அமைச்சர் திரு. பிரகலாத் ஜோஷி கீழ்காணும் தகவல்களை அளித்தார்.
நாட்டில் நிலக்கரி தட்டுப்பாடு இல்லை. அதிகரித்த மின்தேவை, இறக்குமதி செய்யப்பட்ட நிலக்கரி சார்ந்த மின் உற்பத்தி நிலையங்களில் குறைந்த மின் உற்பத்தி மற்றும் கனமழை காரணமாக நிலக்கரி விநியோகத்தில் ஏற்பட்ட சில தடங்கல்களால், அக்டோபர் 8-ம் தேதி நிலக்கரி இருப்பு 7.2 மெட்ரிக் டன்  குறைந்தது.
பின்னர் அதிகரித்த நிலக்கரி விநியோகத்தின் காரணமாக நிலக்கரி இருப்பு அதிகரிக்கத் தொடங்கி 25 நவம்பர் 2021 நிலவரப்படி 16.74 மெட்ரிக் டன்னை  எட்டியுள்ளது.
நாட்டில் நிலக்கரி உற்பத்தியை மேம்படுத்துவதற்காக வருவாய் பகிர்தல் அடிப்படையிலான வர்த்தக ஏலம், உபரி நிலக்கரின் விற்பனைக்கு அனுமதி, சுழற்சி ஏலம், ஒற்றை சாளர அனுமதி உள்ளிட்ட நடவடிக்கைகளை அரசு எடுத்துள்ளது.
நிலக்கரி சுரங்கங்களில் ஏற்படும் விபத்துக்கள்/சம்பவங்களுக்கான காரணங்கள் மற்றும் சூழ்நிலைகளைக் கண்டறிய, அனைத்து அபாயகரமான விபத்துகள், பெரிய விபத்துகள் மற்றும் ஆபத்தான நிகழ்வுகள் பற்றிய விசாரணைகள் சுரங்கப் பாதுகாப்பு இயக்குநரகத்தின் அதிகாரிகளால் நடத்தப்படுகிறது.
விசாரணைகளின் முடிவுகளின்படி, இதுபோன்ற விபத்துகள் அல்லது ஆபத்தான நிகழ்வுகள் மீண்டும் நிகழாமல் தடுக்க சுரங்கச் சட்டம், 1952-ன் விதிகளின்படி பொருத்தமான நடவடிக்கைகள் அல்லது நடவடிக்கைகள் எடுக்கப்பட்டு வருகின்றன.
தொழில்நுட்ப சுற்றறிக்கைகள், தேசிய அளவிலான முத்தரப்பு அமைப்பு, அறிவியல் பூர்வமான ஆய்வுகள், அபராதம் மற்றும் சட்டப்பூர்வ நடவடிக்கைகள் ஆகியவை இவற்றில் அடங்கும்.
தேசிய கனிம சரக்கு நிலவரங்களின் படி, 1 ஏப்ரல் 2015 அன்று நாட்டில் இருந்த முதன்மை தங்கத் தாதுவின் மொத்த வளங்கள் 654.74 டன் தங்க உலோகத்துடன் சேர்ந்து 501.83 மில்லியன் டன்களாக மதிப்பிடப்பட்டுள்ளது, இதில் பீகாரில் 222.885 மில்லியன் டன்கள்  உள்ளது.
பீகாரில் உள்ள தங்க வளங்கள் ஐக்கிய நாடுகளின் கட்டமைப்பு வகைப்பாடு குறியீடு-333  மற்றும் குறியீடு-334  ஆகியவற்றின் கீழ் வகைப்படுத்தப்பட்டுள்ளன. பீகாரில் உள்ள தங்க தாதுவின் முழு வளமும் ஜமுய் மாவட்டத்தின் சோனோ பகுதியில் உள்ளது.
கடந்த ஐந்து ஆண்டுகளில், சுரங்க அமைச்சகத்துடன் இணைந்த அலுவலகமான இந்திய புவியியல் ஆய்வு அமைப்பு, மேற்கு சம்பாரண் மாவட்டத்தின் சில பகுதிகளில் தங்கத்திற்கான ஜி4 நிலை 'உளவு ஆய்வு' மற்றும் பீகாரின் கயா மாவட்டத்தில் ஜி3 நிலை 'முதற்கட்ட ஆய்வு' ஆகியவற்றை மேற்கொண்டுள்ளது.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1776763
https://pib.gov.in/PressReleasePage.aspx?PRID=1776761
https://pib.gov.in/PressReleasePage.aspx?PRID=1776759
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பசுமைவழிச் சாலைகள் திட்டப் பணிகள் குறித்து அமைச்சர் திரு நிதின் கட்காரி ஆய்வு
மத்திய சாலைப் போக்குவரத்து மற்றும் நெடுஞ்சாலைகள், குறு, சிறு, நடுத்தர தொழில் நிறுவனங்கள் அமைச்சர் திரு நிதின் ஜே. கட்காரி, சாலைப் போக்குவரத்து அமைச்சகத்தின் முக்கிய திட்டமான பாரத்மாலா பரியோஜனா முதல் கட்டத்தின் கீழ் மேற்கொள்ளப்படும் 5 பசுமைவழிச் சாலைகள் மற்றும் 17 கட்டுப்படுத்தப்பட்ட பசுமைவழி தேசிய நெடுஞ்சாலைகளின் பணிகள் குறித்து ஆய்வு செய்தார். 8000 கிலோ மீட்டர் தொலைவில் இந்த 22 பசுமைவழிச் சாலைகள் திட்டம் ரூ. 3.26 லட்சம் கோடி மதிப்பில் உருவாக்கப்படவுள்ளது. நாட்டிலுள்ள உற்பத்தி மையங்களுடன் தொழில்துறை, குறு சிறு நடுத்தர தொழில் நிறுவப் பொருட்களின் பயன்பாட்டிற்கு இடையேயான போக்குவரத்தை சீரமைப்பதற்கு இவை முக்கிய திட்டங்களாக இருக்கும். மேலும் பயணிகள் மற்றும் சரக்குப் போக்குவரத்தையும் இந்தத் திட்டங்கள் துரிதப்படுத்தும்.
நிலம் கையகப்படுத்தல், சுற்றுச்சூழல் அனுமதி/ வனத்துறை அனுமதி உள்ளிட்ட கட்டுமானப் பணிகளுக்கு முந்தைய நடைமுறைகளில் உள்ள சிக்கல்கள் போன்ற பிரச்சினைகள் குறித்த விரிவான அறிக்கையை இந்திய தேசிய நெடுஞ்சாலைகள் ஆணையக அதிகாரிகள் அமைச்சரிடம் எடுத்துரைத்தனர். மாநில அரசுகள் சம்பந்தமான பல்வேறு பிரச்சனைகள் விரைவாக சரி செய்யப்பட வேண்டும் என்றும், தேவை ஏற்பட்டால் குறிப்பிட்ட மாநிலங்களுடனான விஷயம் தமது அளவில் தீர்த்து வைக்கப்படும் என்றும் திரு கட்காரி உறுதி அளித்தார். திட்டங்கள் நிறைவேற்றப்பட்ட பிறகு, அவற்றை உரிய காலத்தில் பணமாக்குவது, நெடுஞ்சாலைகளில் சாலை பயனாளிகளுக்கான வசதிகளை மேம்படுத்துவதன் மூலம் அவற்றின் மதிப்பை உயர்த்துவது உள்ளிட்டவை குறித்து அமைச்சர் வலியுறுத்தினார். உலகத்தரம் வாய்ந்த நெடுஞ்சாலை உள்கட்டமைப்பை உருவாக்கும் பணிகளின் தரத்தில் குறைவில்லாதவாறு உரிய காலத்தில் அவற்றை நிறைவேற்றுவது தொடர்பாக தீவிரமாக கண்காணிக்குமாறு அவர் உத்தரவிட்டார்.
சாலைப் போக்குவரத்து மற்றும் நெடுஞ்சாலைகள் இணை அமைச்சர் ஜெனரல்  வி கே சிங்  பேசுகையில், நிர்ணயிக்கப்பட்டுள்ள இலக்குகளை உரிய நேரத்தில் அடைவதற்கு ஏதுவாக திட்டப்பணிகள் அவ்வபோது ஆய்வு செய்யப்பட வேண்டும் என்று யோசனை தெரிவித்தார். சாலைப் போக்குவரத்து மற்றும் நெடுஞ்சாலைகள் செயலாளர் திரு கிரிதர் அரமானே, இந்திய தேசிய நெடுஞ்சாலைகள் ஆணையகத்தின் தலைவர் டாக்டர் எஸ் எஸ் சந்து, தலைமை இயக்குநர்  திரு ஐ கே பாண்டே மற்றும் இதர உயர் அதிகாரிகள் இந்தக் கூட்டத்தில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1729440
சுற்றுச்சூழல் மற்றும் வனத்துறை அமைச்சகம்
“எடுக்கப்படும் முடிவுகளைச் செயல்படுத்த வேண்டும்” : டாக்டர் மகேஷ் சர்மா
கருத்தரங்குகள் போன்றவற்றில் தெரிவிக்கப்படும் யோசனைகள், கருத்துகள் நடைமுறை வாழ்க்கையில் செயலாக்கப்பட வேண்டும் என்று சுற்றுச்சூழல், வனம் மற்றும் பருவநிலை மாற்றத் துறை இணையமைச்சர் டாக்டர் மகேஷ் சர்மா வலியுறுத்தியுள்ளார்.
தூய காற்றுக்கான தேசியத் திட்டம்  குறித்த இரண்டுநாள் ஆலோசனைக் கூட்டத்தை இன்று தொடங்கிவைத்துப் பேசிய அவர், “சுற்றுச்சூழல் மாசு அதிகரித்துவரும் நிலையில், தூய காற்றுக்கான தேசிய திட்டம்  போன்ற திட்டங்கள் மிகவும் அத்தியாவசியமானவை” என்று குறிப்பிட்டார்.
காற்று மாசினால் மனிதர்களுடன் விலங்குகள், தாவரங்கள் ஆகியவற்றின் உடல் நலம், ஆரோக்கியத்துக்கு ஏற்படும் கேடுகள் குறித்துக் கவலை வெளியிட்டார். இத்தகைய கருத்தரங்குகள், ஆலோசனைக் கூட்டங்களில் பங்கேற்போர் சமுதாயத்திற்கு ஏதாவது “அளித்தாக” வேண்டும் என்றும் அவர் வலியுறுத்தினார்.
தூய காற்றுக்கான தேசியத் திட்டம்  குறித்த இந்த ஆலோசனைக் கூட்டத்தில் பங்கேற்ற மாநில அரசுகள் தெரிவிக்கும் கருத்துகள் பயனுள்ளவையாக இருக்கும் என்றும் இத்திட்டத்துக்கான உத்தியை வலுவான வகையில் செயல்படுத்தலாம் என்றும் குறிப்பிடப்பட்டது.
இத்திட்டத்தின் மொத்த குறிக்கோள் காற்று மாசினைத் தணித்து, கட்டுப்படுத்தி, தடுப்பதற்கான ஒருங்கிணைந்த நிர்வாகத் திட்டமாகும். அத்துடன் காற்றின் தரத்தையும் மேம்படுத்துவதுமாகும்.
நாடு முழுவதும் அதிகரித்துவரும் காற்று மாசினை ஒருங்கிணைந்த முறையில் கட்டுப்படுத்துவதற்காகத் தூய காற்றுக்கான தேசியத் திட்டத்தை  சுற்றுச்சூழல், வனம் மற்றும் பருவநிலை மாற்ற அமைச்சகம் தேசிய அளவில் நீண்டகாலத் தேவையாக முறைப்படுத்தியுள்ளது. இத்திட்டத்தைச் செயல்படுத்துவதற்கு ஆரம்ப கட்ட மொத்த மதிப்பீடு ரூ. 637 கோடியாகும்.
(Visitor Counter : 106
சுற்றுலா அமைச்சகம்
‘பாரத் பர்வ்’ நிகழ்ச்சி தேசபக்த உணர்வை உருவாக்கியதுடன் இந்தியாவின் வளமான கலாச்சாரப் பரவலை மேம்படுத்தியது
தில்லி செங்கோட்டையில் ஜனவரி 26 முதல் 31ம் தேதி வரை இந்திய அரசின் சுற்றுலா அமைச்சகம் ஏற்பாடு செய்திருந்த ‘பாரத் பர்வ்‘ நிக்ழச்சி தேசபக்தி உணர்வை உருவாக்கியதுடன் நாட்டின் வளமிக்க கலாச்சார பரவலை மேம்படுத்தும் வகையிலும் அமைந்தது. இதனை ஏராளமான மக்கள் பார்வையிடுகின்றனர். இதற்கு நுழைவு கட்டணம் இல்லை. மதியம் 12 மணி முதல் இரவு 10 மணி வரை இதனைப் பொதுமக்கள் பார்வையிடலாம். எனினும் இதற்குச் செல்லும் போது கையில் அடையாள அட்டை ஏதேனும் ஒன்றை வைத்திருக்க வேண்டும்.
இன்றைய தினம் ராணுவம், விமானப் படை மற்றும் கடற்படை நிலையான பேண்டு இசை மற்றும் ராணுவம் டைனமிக் பேண்டு ஆகியவற்றின் இசை நிகழ்ச்சி நடைபெற்றது. சண்டிகரைச் சேர்ந்த கலைஞர்கள் கலாச்சார பாடல் நிகழ்ச்சியை அளித்தனர். குஜராத்தில் இருந்து வந்த கலைஞர்கள் கர்பா ராஸ்; பீஹாரைச் சேர்ந்த கலைஞர்கள் பரினே சூத்ரா; மத்திய பிரதேச கலைஞர்கள் பதாய் மற்றும் ராஜஸ்தான் கலைஞர்கள் சேஹாரியாஸ், கைர் மற்றும் சக்ரி நிகழ்ச்சிகளை நடத்தினார்கள். கடைசியாக வடக்கு மண்டல கலாச்சார மையத்தின் கலைஞர்கள் நாடு தழுவிய அடிப்படையில் நாட்டிய நிகழ்ச்சியை நடத்தினார்கள்.
இந்த நிகழ்ச்சிக்கான நோடல் அமைச்சகமாக சுற்றுலா அமைச்சகம் அறிவிக்கப்பட்டுள்ளது. இந்த நிகழ்ச்சியில் குடியரசு தின அணிவகுப்பின் காட்சி வாகனங்கள் கலந்து கொண்டன. ராணுவப் படைகளின் பேண்டு இசைக் குழுவினரின் நிகழ்ச்சிகள், பல் சுவை உணவகங்கள், கைவினை மேளா, நாட்டின் பல்வேறு பகுதிகளில் இருந்து கலாச்சார நிகழ்ச்சிகள் மற்றும் விளம்பரம் மற்றும் காட்சித் துறையின் புகைப்படக் கண்காட்சி ஆகியவை ஏற்பாடு செய்யப்பட்டிருந்தன. வடக்கு மண்டல கலாச்சார மையத்தின் சார்பில் ஏற்பாடு செய்யப்பட்டிருந்த கலாச்சார நிகழ்ச்சிகளில் நாட்டுப்புற நடனம், பழங்குடியின நடனம் மற்றும் இசை நிகழ்ச்சிகள் அடங்கும். மேலும் நாட்டின் பல்வேறு மாநிலங்கள் மற்றும் யூனியன் பிரதேசங்களைச் சேர்ந்த கலாச்சாரக் குழுக்களின் நிகழ்ச்சிகளும் நடைபெற்றன. உணவு அரங்கில் பல்வேறு மாநிலங்கள் யூனியன் பிரதேசங்கள், இந்திய தெரு வியாபாரிகளின் தேசிய சங்கம் ஆகியவை அமைத்திருந்த அரங்குகள் மற்றும் பல்வேறு ஓட்டல் பயிற்சி நிறுவனங்கள் மற்றும் சுற்றுலா வளர்ச்சிக் கழகம் ஆகியவறின் அரங்குகளும் இதில் இடம்பெற்றிருந்தன.
கைவினை மேளாவில் மாநில அரசுகள் மற்றும் ஜவுளித்துறை அமைச்சகம் கைவினை மேம்பாட்டு ஆணையர் அலுவலகத்தின் மூலம் அமைத்திருந்த 50 அரங்குகளில் இந்தியாவின் பரவலான கைவினைப் பொருட்கள் காட்சிப்படுத்தப்பட்டன. ஒவ்வொரு மாநிலமும் தங்களது சுற்றுலா பொருட்களின் பலத்தைக் காட்டும் வகையில், நோக்கம் சார்ந்த முனையங்களும் இதில் இடம் பெற்றிருந்தன. டி.ஏ.வி.பி. புதிய இந்தியா குறித்து விளக்கும் வகையில் கண்காட்சி ஏற்பாடு செய்திருந்தது. இந்தியாவின் பல்வேறு மாநிலங்களின் சுவையான உணவு வகைகள் உணவு தயாரிப்பு பகுதியில் அமைக்கப்பட்டிருந்தன.
பாதுகாப்பு அமைச்சகம்
39-வது இந்தியா-இந்தோனேஷியா ஒருங்கிணைந்த ரோந்து பணி
39-வது இந்தியா-இந்தோனேஷியா கடற்படைகளுக்கு இடையேயான ஒருங்கிணைந்த ரோந்து மற்றும் கண்காணிப்பு பணி நடைபெற்று வருகிறது.
இந்தோனேஷியாவின் பெலாவன் நகரில் 2022 டிசம்பர் 8ம் தேதி தொடங்கிய இந்த ரோந்து பணி வரும் 19ம் தேதி வரை நடைபெற உள்ளது.
சர்வதேச கடல்சார் எல்லைக் கட்டுப்பாட்டுக் கோடு அருகே, டிசம்பர் 15 மற்றும் 16ம் தேதிகளில், கார்பட் எனப்படும் இந்தக் ஒருங்கிணைந்த ரோந்து நடைபெறுகிறது. இதில், இந்தியா சார்பில், உள்நாட்டிலேயேத் தயாரிக்கப்பட்ட கடற்படை கப்பலான ஐஎன்எஸ் கர்முக், தரையிரங்கும் பயன்பாட்டுக் கப்பல் எல்-58 உடள்ளிட்டவை ஈடுபடுத்தப்படுகின்றன. இந்தோனேஷியா சார்பில் கேஆர்ஐ கட் நியாக் டைன், கபிடன் படிமுரா கிளாஸ் கேர்வீட் உள்ளிட்டவை இடம்பெறுகின்றன.
அனைத்து பிராந்தியங்களிலும், பாதுகாப்பு மற்றும் வளர்ச்சி என்ற தொலைநோக்கு பார்வையின் அடிப்படையில், இந்தியப் பெருங்கடல் பகுதியில் அமைந்துள்ள நாடகளுடன் இணைந்து, சர்வதேச கடல்சார் பாதுகாப்பை இந்தியா உறுதி செய்து வருகிறது. அந்த வரிசையில், இந்தியா – இந்தோனேஷியா இணைந்து கடந்த 2022ம் ஆண்டு முதல் தற்போது வரை கார்பட் என்ற ஒருங்கிணைந்தக் கடல்சார் ரோந்தை மேற்கொண்டு வருகிறது.
இந்த ரோந்து பணி, கடல்பகுதிகளில் சட்டவிரோத மீன்பிடிப்பு, போதைப்பொருள் கடத்தல், கடல்சார் தீவிரவாதம், ஊடுருவல், போன்றவற்றைத் தடுத்து நிறுத்துவதில் இரு நாட்டு கடற்படைகளுக்கு இடையே புரிதலை ஏற்படுத்தும். மேலும், கடற்கொள்ளையர்களைக் கண்டுபிடிக்கவும், சட்டவிரோத குடியேற்றம் ஆகியவற்றைத் தடுக்கவும் உதவிகரமாக இருக்கும்.
நிதி அமைச்சகம்
ஜிஎஸ்டி இழப்பீடு பற்றாக்குறை: மாநிலங்களுக்கு ரூ.75 ஆயிரம் கோடி வழங்கியது மத்திய அரசு
ஜிஎஸ்டி இழப்பீடு பற்றாக்குறையாக கடன் திட்டத்தின் கீழ் மாநிலங்கள் மற்றும் சட்டப்பேரவையுடன் கூடிய யூனியன் பிரதேசங்களுக்கு மத்திய நிதியமைச்சகம் ரூ.75,000 கோடியை வழங்கியுள்ளது. இந்த நிதி, வரிவசூலிப்பிலிருந்து ஒவ்வொரு 2 மாதங்களுக்கும் வழங்கப்படும் இயல்பான ஜிஎஸ்டி இழப்பீட்டுடன் கூடுதலாக வழங்கப்படும் நிதியாகும்.
கடந்த 28.05.2021ம் தேதி நடந்த 43வது ஜிஎஸ்டி கவுன்சில் கூட்டத்தை தொடர்ந்து, கடன் ஒப்பந்த அடிப்படையில் மத்திய அரசு ரூ.1.59 லட்சம் கோடி கடன் பெற்று, மாநிலங்கள் மற்றும் சட்டப்பேரவையுடன் கூடிய மாநிலங்களுக்கு வழங்க முடிவு செய்யப்பட்டது. 2020-21ம் நிதியாண்டில் இதேபோன்ற வசதிக்கு பின்பற்றப்பட்ட விதிமுறைகள் படி இந்த தொகை வழங்கப்பட்டது. அப்போது இதே ஏற்பாட்டின் படி மாநிலங்களுக்கு ரூ.1.10 லட்சம் கோடி வழங்கப்பட்டது. இந்த ரூ.1.59 லட்சம் கோடி, இழப்பீடு ரூ.1 லட்சம் கோடிக்கும் அதிகமாக இருக்கும். இது இந்த நிதியாண்டில் மாநிலங்கள் மற்றும் சட்டப்பேரவையுடன் கூடிய யூனியன் பிரதேசங்களுக்கு வழங்கப்படும் என எதிர்பார்க்கப்படுகிறது.
மொத்த தொகை ரூ.2.59 லட்சம் கோடி, 2021-22ம் நிதியாண்டில் ஏற்படும் ஜிஎஸ்டி இழப்பீட்டு தொகையை விட அதிகரிக்கும் என எதிர்பார்க்கப்படுகிறது.
மாநிலங்கள் மற்றும் யூனியன் பிரதேசங்களுக்கு உதவ, மத்திய நிதியமைச்சகம் 2021-22ம் நிதியாண்டில் ரூ.75 ஆயிரம் கோடியை ஒரே தவணையாக இன்று வழங்கியது. மீதத் தொகை, 2021-22ம் ஆண்டு இரண்டாவது பாதியில் சீரான தவணையாக வழங்கப்படும்.
இந்த நிதி, மாநிலங்கள் மற்றும் யூனியன் பிரதேசங்களுக்கு பொது செலவு, சுகாதார கட்டமைப்பு மற்றும் உள்ள கட்டமைப்பு திட்டங்களை திட்டமிடுவதற்கு உதவியாக இருக்கும் என எதிர்பார்க்கப்படுகிறது.
மாநிலங்கள் மற்றும் யூனியன் பிரதேசங்களுக்கு வழங்கப்பட்ட ஜிஎஸ்டி இழப்பீடு பற்றாக்குறை தொகையின் விவரத்தை கீழ்கண்ட இணைப்பில் பார்க்கலாம்.
https://pib.gov.in/PressReleasePage.aspx?PRID=1735935
சுகாதாரம் மற்றும் குடும்ப நலத்துறை அமைச்சகம்
புதிய வகை கொரோனா வைரஸ் : இந்தியாவில் 71 பேருக்கு பாதிப்பு
- இங்கிலாந்தில் ஏற்பட்ட புதிய வகை கொரோனா வைரஸ் தொற்று, இந்தியாவில் 71 பேருக்கு ஏற்பட்டுள்ளது கண்டறியப்பட்டுள்ளது.
- கொவிட் பாதிப்பால் நாட்டில் உயிரிழப்போர் எண்ணிக்கை தொடர்ந்து குறைந்து வருகிறது. கடந்த 12 நாட்களாக, உயிரிழப்போர் எண்ணிக்கை 300க்கும் குறைவாகவே உள்ளது.
- கடந்த 7 நாட்களாக, 10 லட்சம் பேருக்கு ஒருவர் என்ற அளவிலேயே இந்தியாவில் கொவிட் இறப்பு எண்ணிக்கை உள்ளது.
- மற்றொரு சாதனையாக, கொவிட் சிகிச்சை பெறுபவர்களின் மொத்த எண்ணிக்கை தொடர்ந்து குறைந்து தற்போது 2,27,546 ஆக உள்ளது. இது மொத்த பாதிப்பில் 2.2 சதவீதம்.
- கடந்த 24 மணி நேரத்தில் 21,314 பேர் கொவிட் தொற்றிலிருந்து குணமடைந்துள்ளனர். இதனால் சிகிச்சை பெறுவோர் எண்ணிக்கையில் 3,490 பேர் குறைந்துள்ளனர்.
- கடந்த சில நாட்களாக தினசரி பாதிப்பு 20,000க்கும் கீழ் உள்ளது. கடந்த 24 மணி நேரத்தில், 18,088 பேருக்கு புதிதாக பாதிப்பு ஏற்பட்டுள்ளது.
- நாட்டில் குணமடைந்தோர் மொத்த எண்ணிக்கை ஒரு கோடியை  நெருங்குகிறது. குணமடைந்தோர் வீதம் 96.36 சதவீதத்தை நெருங்குகிறது.
- கடந்த 24 மணி நேரத்தில் கேரளாவில் 4,922 பேருக்கும், மகாராஷ்டிராவில் 2,828 பேருக்கும், சட்டீஸ்கரில் 1,651 பேருக்கும் புதிதாக தொற்று ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686445